એમ્બ્રોઇડરીવાળાં લેગિંગ્સ એટલે ઘૂંટણથી નીચેના ભાગમાં આખા લેગિંગ્સમાં અથવા તો નીચેથી ૪ કે ૬ ઇંચમાં એમ્બ્રોઇડરી હોય છે. આવાં લેગિંગ્સ મલ્ટિપરપઝ વેઅર તરીકે કહી શકાય. જેમ કે કાળા લેગિંગ્સમાં જો મલ્ટિકલર વર્ક હોય તો કોઈ પણ પ્લેન કલરની કુરતી પહેરી એક કૅઝ્યુઅલ લુક આપી શકાય. જો હેવી લુક જોઈતો હોય તો વર્કવાળાં લેગિંગ્સ સાથે પ્લેન કુરતી પહેરી એની સાથે દુપટ્ટો પહેરવો. વર્કવાળા લેગિંગ્સનો લુક ત્યારે આવે જ્યારે એને પ્લેન ટૉપ સાથે પહેરવામાં આવે. પ્લેન ટૉપને કારણે લેગિંગ્સનો ઉઠાવ આવે છે. વર્કવાળાં લેગિંગ્સ બધા જ કલરમાં વસાવવાને બદલે કોઈ પણ એક કે બે કલરમાં લેવાં, જેમ કે બ્લૅક અથવા વાઇટ જેને લીધે કોઈ પણ કલરનું પ્લેન ટૉપ પહેરી શકાય.